Albania - Biquipedia, a enziclopedia libre

# Albania

### De Biquipedia

Republika e Shqipërisë

(En detalle) | (En detalle)

Lema nazional: Feja e Shqiptarit eshte Shqiptaria
Inno nazional: Hymni i Flamurit («Inno á la bandera»)
Capital • Poblazión • Cordenadas | Tirana 353.400 (2003) 41°20′ N 19°48′ E
Mayor ziudat | Tirana
Idiomas ofizials | Albanés
Forma de gubierno Presidén Primer menistro | Republica parlamentaria Bamir Topi Sali Berisha
Independenzia • Calendata | D'os Imperio Otomano 28 de nobiembre de 1912
Superfizie • Total • % augua Mugas Costas | Posizión 139º 28.748 km² 4,7% 720 km 362 km
Poblazión • Total • Densidat | Posizión 126º 3.582.205 (2003) 125 ab./km²
PIB (PPA) • Total (2005) • PIB per capita | Posizión 112º 18.933 millons US$ US$ 5.323
Moneda | Lek (Lk, `ALL`) = 100 qindarka
Chentilizio | Albanés, albanesa
Zona oraria • en estiu | UTC+1 UTC+2
Dominio d'Internet | .al
Codigo telefonico | `+355`
Prefixo radiofonico | `ZAA-ZAZ`
Codigo ISO | 008 / ALB / AL
Miembro de: ONU, OSCE

Albania ye un país mediterranio d'o sureste d'Europa. Muga con Montenegro á lo norte, Serbia (Kosobo) á lo noreste, Mazedonia á l'este y Grezia á lo sur, tien una costa en o mar Adriatico á l'ueste y atra en o mar Chonico á lo surueste.

A nazionalidá mayoritaria ye l'albanesa. Esisten minorías arrumana, mazedonio-eslaba (en l'este), y grieca (en l'Epiro).

## [editar] Istoria

A istoria d'Albania encomienza cuan ista emerche estrematamén sozdesarrulata dimpués d'a Primera Guerra Mundial. Ta par d'alabez Albania yera o fogar d'una mica menos d'un millón de presonas dibiditas en tres grupos relichiosos y dos grupos sozials: aquéls que yeran siñors d'a tierra y esfendeban os suyos dreitos semifeudals, y aquéls que no en yeran. Os primers siempre tenioron o control d'os puestos de poder n'o zentro y sur d'o país; por consiguién, esperaban de mantener os suyos pribilechios malas que Albania estase independién. A mayoría d'a poblazión eba encomenzato á custionar a situazión. Además, cuasi tota l'aristocrazia terratenién yera musulmana, asinas como a mayoría d'os ofizials y funzionarios publicos entrenatos por l'almenistrazión de l'Imperio Otomano. En consecuenzia, a mayoría d'os puestos almenistratibos de toz os nibels yeran controlatos por os albaneses musulmans.

## [editar] Cheografía

Albania ye un país montañoso (70% d'o territorio). O pico zimero, o mon Korab, tien una altaria de 2.753 m por denzima d'o nibel d'o mar.

A resta d'a superfizie ye composata por bals y planuras arguilatas, escasamén aprofitables ta l'agricultura en alternar-sen as inundazions con as epocas de sequera.

O río más importán ye o Drini. Con una largaria de 282 km, ye un d'os pocos con un cabal estable tot l'año. Os atros ríos, mesmo beluns como lo Semani o lo Vjosa de más de 160 km, son cuasi xutos d'estiu.

Albania tien 450 km de costa entre o mar Chonico y o mar Adriatico.

## [editar] Organizazión territorial

Albania aparixe dibidita almenistratibamén en 12 condatos (qark/qarku), tamién traduzitos como prefeuturas (prefekturë/prefektura), cada una d'as cualos contiene barios destritos (rrethe).

### [editar] Condatos

Os 12 condatos en que ye dibidita Albania son:

1. Berat
2. Dibër
3. Durrës
4. Elbasan
5. Fier
6. Gjirokastër
7. Korçë
8. Kukës
9. Lezhë
10. Shkodër
11. Tiranë
12. Vlorë

### [editar] Destritos

Cada uno d'os condaus d'Albania ye dibidito á la suya bez en barios destritos u rrethe, fendo un total de 36 en tot o país. A capital, Tirana, tien un estatuto espezial. Os destritos son:

1. Destrito de Berat
2. Destrito de Bulqizë
3. Destrito de Delvinë
4. Destrito de Devoll
5. Destrito de Dibër
6. Destrito de Durrës
7. Destrito de Elbasan
8. Destrito de Fier
9. Destrito de Gjirokastër
10. Destrito de Gramsh
11. Destrito de Has
12. Destrito de Kavajë
13. Destrito de Kolonjë
14. Destrito de Korçë
15. Destrito de Krujë
16. Destrito de Kuçovë
17. Destrito de Kukës
18. Destrito de Kurbin

19. Destrito de Lezhë
20. Destrito de Librazhd
21. Destrito de Lushnjë
22. Destrito de Malësi e Madhe
23. Destrito de Mallakastër
24. Destrito de Mat
25. Destrito de Mirditë
26. Destrito de Peqin
27. Destrito de Përmet
28. Destrito de Pogradec
29. Destrito de Pukë
30. Destrito de Sarandë
31. Destrito de Shkodër
32. Destrito de Skrapar
33. Destrito de Tepelenë
34. Destrito de Tiranë
35. Destrito de Tropojë
36. Destrito de Vlorë

### [editar] Istoria

Mapa d'os destritos d'Albania entre 1959 y 1991.

Dende a suya independenzia en 1912, Albania ha sufierto dibersas reformas en a suya organizazión territorial. O cambio más sinnificatibo reyalizó-se en 1991, cuan s'adibioron 10 nuebos distritos á os 26 esistens dende l'anterior reforma de 1959. Dende entonzes se han realizato cambios menors dica plegar ta la organizazión territorial autual, de 36 distritos agrupatos en 12 condaus.

## [editar] Relichión

A Ilesia Ortodocsa Autozefala d'Albania ye una d'as ilesias autozefalas d'a comunión ortodoxa. En 1922, eszindió-se d'a Ilesia Ortodoxa de Constantinopla, anque a suya independenzia no estió reconoxita dica 1937. Estió bitima de duras persecuzions mientres d'a epoca comunista, l'ateísmo d'o rechimen y porque l'uso d'o grieco n'a liturxia yera beyito como una menaza t'a identidá étnica d'o país por os nazionalismos albaneses.

## [editar] Cultura

### [editar] Literatura

O documento más antigo d'a literatura albanesa dica agora conoxito ye d'o 8 de nobiembre de 1462. Ye una formula de baltismo creyata por l'obispo de Durrës, Pal Engjëlli. Esiste además un dizionario alemán-albanés que estió escrito por Arnold Von Harf en 1497, y o libro impreso más biello, o Meshari, escrito n'o año 1555 por o clerigo catolico Gjon Buzuku.

Beluns escritors albaneses son:

- Pjetër Budi.
- Frang Bardhi.
- Pjetër Bogdani.
- Lekë Matrënga.
- Jul Variboba.

#### [editar] Renazimiento nazional

O Meshari

O sieglo XIX, o sieglo d'os mobimientos nazionals n'os Balcans, se encontraron os albaneses sin una tradizión de unitá desarrollata á lo largo d'o país. Teneban una luenga y una cultura común pero bi eba una gran mentalidá rechionalista y indibidualista dominata por a supremazía d'os clans y sin un desarrollo d'una cenzenzia nazional y sin un esprito d'espontanea rebelión.

N'ista istorica situazión cultural naxió a organizazión idiolochica, melitar y literaria clamata Rilindja Kombëtae (Renazimiento Nazional). Estió inspirata por as ideyas d'o Romantizismo Nazional y alumbramiento, cualos estioron cultibatos entre os zirculos intelectuals albaneses, a mayoría emigratos en bels asentamientos en Italia y os más reziens en Estambul, Bucarest, Sofiya y O Cairo.

### [editar] Mosica

A mosica siempre ha estato un meyo d'esprisión nazional ta os albaneses. A mosica folclorica estió, en parti, aduyata por o gubierno sozialista, que promobeba un festibal mosical cada zinco años en Gjirokastër en o cualo os mosicos debeban espresar o suyo apoyo á os liders d'o partito. Dimpués d'o sozialismo, a Radiotelebisión albanesa creyó en 1995 un festibal en Berat que aduyó á continar con as tradizions mosicals.

Estatos d'Europa
Albania | Alemaña | Andorra | Armenia | Austria | Azerbaichán | Belarrusia | Belchica | Bosnia e Erzegobina | Bulgaria | Croazia | Cheorchia | Chipre | Chequia | Dinamarca | Eslobaquia | Eslobenia | España | Estonia | Finlandia | Franzia | Grezia | Islandia | Irlanda | Italia | Kasajstán | Kosovo | Letonia | Liechtenstein | Lituania | Lusemburgo | Mazedonia | Malta | Moldabia | Mónegue | Montenegro | Noruega | Ongría | Países Baxos | Polonia | Portugal | Reino Unito | Rumanía | Rusia | San Marino | Serbia | Suezia | Suiza | Turquía | Ucraína | Ziudat d'o Baticano

Categorías: Estatos d'Europa | Estatos | Albania

##### Views

- Articlo
- Descusión
- Bersión autual

##### Mirar

##### En atras luengas

- Afrikaans
- Alemannisch
- አማርኛ
- Anglo Saxon
- العربية
- ܐܪܡܝܐ
- Asturianu
- Azərbaycan
- Boarisch
- Žemaitėška
- Беларуская
- Беларуская (тарашкевіца)
- Български
- বাংলা
- བོད་ཡིག
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Нохчийн
- Cebuano
- ᏣᎳᎩ
- Corsu
- Qırımtatarca
- Česky
- Kaszëbsczi
- Чăвашла
- Cymraeg
- Dansk
- Deutsch
- Zazaki
- Dolnoserbski
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Võro
- Føroyskt
- Français
- Arpetan
- Furlan
- Frysk
- Gaeilge
- Gàidhlig
- Galego
- Avañe'ẽ
- Gaelg
- עברית
- हिन्दी
- Hrvatski
- Hornjoserbsce
- Kreyòl ayisyen
- Magyar
- Հայերեն
- Interlingua
- Bahasa Indonesia
- Interlingue
- Ilokano
- Ido
- Íslenska
- Italiano
- 日本語
- Basa Jawa
- ქართული
- Kongo
- Қазақша
- ភាសាខ្មែរ
- ಕನ್ನಡ
- 한국어
- Kurdî / كوردی
- Kernewek
- Кыргызча
- Latina
- Ladino
- Lëtzebuergesch
- Limburgs
- Líguru
- Lingála
- Lietuvių
- Latviešu
- Malagasy
- Македонски
- മലയാളം
- मराठी
- Bahasa Melayu
- Malti
- Ekakairũ Naoero
- Nahuatl
- Plattdüütsch
- नेपाली
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Kapampangan
- Deitsch
- Polski
- Piemontèis
- پښتو
- Português
- Runa Simi
- Romani
- Română
- Armãneashce
- Русский
- संस्कृत
- Sicilianu
- Scots
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- Tetun
- Тоҷикӣ
- ไทย
- Tagalog
- Tok Pisin
- Türkçe
- Удмурт
- Uyghurche‎ / ئۇيغۇرچە
- Українська
- اردو
- O'zbek
- Vèneto
- Tiếng Việt
- Volapük
- Winaray
- Wolof
- Yorùbá
- 中文
- Bân-lâm-gú
- 粵語